-สำเนา-
ประกาศองค์การบริหารส่วนตำบลควนพัง
เรื่อง  ประกาศใช้ข้อบัญญัติองค์การบริหารส่วนตำบลควนพัง เรื่อง การควบคุมการเลี้ยงหรือปล่อยสัตว์  พ.ศ. 2562
---------------------------------


ด้วยสภาองค์การบริหารส่วนตำบลควนพัง  ได้มีมติให้ความเห็นชอบร่างข้อบัญญัติองค์การบริหารส่วนตำบลควนพัง  เรื่อง  การควบคุมการเลี้ยงหรือปล่อยสัตว์  พ.ศ...........เมื่อในการประชุมสภาสมัยวิสามัญ สมัยที่  5  ครั้งที่  1  ประจำปี พ.ศ.  2561  เมื่อวันที่  24  ธันวาคม  2561  และนายอำเภอร่อนพิบูลย์ได้ลงนามให้ความเห็นชอบร่างข้อบัญญัติดังกล่าว ตามหนังสืออำเภอร่อนพิบูลย์      ที่ นศ 0023.25 / 265  เรื่อง  ขอความเห็นชอบร่างตราข้อบัญญัติองค์การบริหารส่วนตำบล  ลงวันที่  5 กุมภาพันธ์  2562  แล้วนั้น


อาศัยอำนาจตามความในมาตรา  71  แห่งพระราชบัญญัติสภาตำบลและองค์การบริหารส่วนตำบล  พ.ศ.  2537  ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่  5 ) พ.ศ.  2546  ประกอบกับมาตรา  29  แห่งพระราชบัญญัติการสาธารณสุข พ.ศ. 2535  องค์การบริหารส่วนตำบลควนพัง  จึงประกาศใช้เป็นข้อบัญญัติองค์การบริหารส่วนตำบลควนพัง  เรื่อง  การควบคุมการเลี้ยงหรือปล่อยสัตว์  พ.ศ. 2562  โดยมีผลใช้บังคับเมื่อพ้นกำหนดเก้าสิบวันนับแต่วันประกาศ  และจะได้ถือปฏิบัติตามระเบียบกฎหมายต่อไป



จึงประกาศใช้ข้อบัญญัติดังกล่าวให้ทราบโดยทั่วกัน
ประกาศ  ณ  วันที่  7  กุมภาพันธ์  พ.ศ. 2562
                      นายนุกูล  ธานีรัตน์
                     นายกองค์การบริหารส่วนตำบลควนพัง
